**สรุปผลการดำเนินงาน**

**โครงการอบรมเชิงปฏิบัติการสร้างเสริมสุขภาพและป้องกันโรคในชุมชน**

**ตำบลหนองตะไก้ ประจำปีงบประมาณ พ.ศ.๒๕๖๕**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**หลักการและเหตุผล**

โดยที่มาตรา ๔๗ แห่งกฎหมายว่าด้วยหลักประกันสุขภาพแห่งชาติ บัญญัติว่า "เพื่อสร้างหลักประกันสุขภาพให้กับบุคคลในพื้นที่ โดยส่งเสริมกระบวนการมีส่วนร่วมตามความพร้อม ความเหมาะสมและความต้องการ ของประชาชนในท้องถิ่น ให้คณะกรรมการ (หลักประกันสุขภาพแห่งชาติ) สนับสนุนและประสานกับองค์กรปกครอง ส่วนท้องถิ่น กำหนดหลักเกณฑ์ในระดับท้องถิ่นหรือพื้นที่ โดยให้ได้รับค่าใช้จ่ายกองทุน" เพื่อให้เป็นไปตามเจตนารมณ์ ของกฎหมายดังกล่าว สำนักงานหลักประกันสุขภาพแห่งชาติ จึงได้พัฒนาระบบกองทุนหลักประกันสุขภาพในระดับท้องถิ่น หรือพื้นที่ขึ้น ซึ่งถือว่า "กองทุนหลักประกันสุขภาพในระดับท้องถิ่น (เทศบาล/อบต/อบจ)" เป็นนวัตกรรมที่สำคัญ ในระบบสุขภาพของประเทศไทย ที่จะส่งเสริมการมีส่วนร่วมในการดูแลสุขภาพของประชาชนจากหลายภาคส่วนในสังคม โดยมีองค์กรปกครองส่วนท้องถิ่น เป็นกลไกสำคัญในการประสานงานกับองค์กรและภาคีเครือข่ายในพื้นที่ เพื่อร่วมกันค้นหาปัญหาและความต้องการของประชาชน ร่วมกันวางแผน และส่งเสริมให้เกิดการร่วมดำเนินกิจกรรม ค้นการสร้างเสริมสุขภาพและป้องกันโรค โดยสามารถติดตามประเมินผลการดำเนินงานที่เกิดขึ้นได้อย่างเป็นรูปธรรม

กองทุนหลักประกันสุขภาพในระดับท้องถิ่นหรือพื้นที่นี้ นอกจากจะมุ่งหมายในการสร้างการมีส่วนร่วม ขององค์กรปกครองส่วนท้องถิ่นให้มีบทบาทในการดูแลสุขภาพของประชาชนในพื้นที่แล้ว ยังสนับสนุนให้ประชาชน ได้แสดงบทบาทในการพึ่งพาตนเองด้านสุขภาพ สามารถดูแลสุขภาพได้ด้วยตนเอง และสร้างกลไกในสังคมอื่นๆ เข้ามามีส่วนร่วมกันแก้ไขปัญหาต่างๆ ที่มีผลต่อสุขภาพได้ด้วย การสร้างความเข้มแข็งและการพัฒนาศักยภาพ ของประชาชน ครอบครัว ชุมชน และสังคม ถูกกำหนดเป้าหมายเชิงยุทธศาสตร์ที่สำคัญเป้าหมายหนึ่งในการพัฒนาสุขภาพแห่งชาติ ซึ่งการที่ภาคีเครือข่ายเข้มแข็ง จะทำให้การรวมกลุ่มเกิดพลังทางสังคมในการแก้ปัญหาและกำหนดทิศทาง การพัฒนาในด้านต่างๆ ให้สามารถจัดการสภาพแวดล้อมที่เอื้อต่อสุขภาพ ปรับเปลี่ยนพฤติกรรมและชีวิตความเป็นอยู่ ของคนในสังคมให้เป็นไปตามวิถีชีวิตที่พึงประสงค์ ดังนั้นความพยายามจากภาคส่วนนโยบายและสนับสนุน ในการปรับทิศทางให้เกิดการจัดการระบบสุขภาพที่เปิดโอกาสให้ภาคประชาชนเข้ามามีบทบาทในเรื่องสุขภาพมากขึ้น กระบวนการสร้างภาคีเครือข่ายให้เข้มแข็ง จึงถูกกระแสเรียกร้องของสังคมให้กลับมาพิจารณารากเหง้าของตนเอง ตั้งแต่ความเป็นจริงของสังคม ความร่วมมือของภาคีเครือข่าย มีความสำคัญในการกำหนดทิศทางสุขภาพภาคประชาชน ที่ผ่านมาบริบทดังกล่าว ยังขาดความจริงจัง มีจุดเชื่อมต่อที่ไม่ลงตัว แก้ปัญหาด้านสุขภาพเพียงคนบางกลุ่ม จึงทำให้ปัญหาด้านสุขภาพถูกแก้ไขไม่ถูกจุด ด้วยเหตุนี้ จึงต้องอาศัยกลไก ความร่วมมือของภาคีเครือข่าย ในการร่วมสร้างให้ประชาชนเกิดสุขภาวะ มีรูปแบบที่เป็นต้นแบบของการจัดการสุขภาพของประชาชนชุมชนเกิดการเรียนรู้สู่การดูแลสุขภาพ ได้ด้วยตนเองอย่างเป็นรูปธรรม

ในการดำเนินงานของกองทุนหลักประกันสุขภาพในระดับท้องถิ่นหรือพื้นที่ องค์การบริหารส่วนตำบลหนองตะไก้ จึงต้องมีการจัดทำแผนงาน/โครงการต่างๆ เพื่อให้เกิดความสำเร็จ บรรลุเป้าหมาย วิสัยทัศน์ที่อยากให้เกิดขึ้น เป็นการพัฒนาที่จะเกิดความยั่งยืนและเป็นต้นแบบสำหรับการแลกเปลี่ยนเรียนรู้ขยายผลในระยะต่อไป องศ์การบริหารส่วนตำบลหนองตะไก้ ร่วมกับกองทุนระบบหลักประกันสุขภาพในระดับท้องถิ่น จัดทำโครงการอบรม เชิงปฏิบัติการสร้างเสริมสุขภาพและป้องกันโรคในชุมชน ตำบลหนองตะไก้ ประจำปีงบประมาณ พ.ศ.๒๕๖๕ ขึ้น

-๒-

**วัตถุประสงค์**

๑. เพื่อจัดทำแผนงาน/โครงการสร้างเสริมสุขภาพและป้องกันโรคในชุมชน ของกองทุนหลักประกันสุขภาพ องค์การบริหารส่วนตำบลหนองตะไก้ ประจำปีงบประมาณ พ.ศ.๒๕๖๕

๒. เพื่อสร้างรูปแบบการบริหารจัดการการเปลี่ยนแหลงเพื่อให้ชุมชนและท้องถิ่นสามารถสร้างและดำเนินงานโครงการสุขภาพด้วยตนเองได้ และมีระบบการสื่อสารสาธารณะและสารสนเทศที่จำเป็น และเป็นต้นแบบสำหรับการแลกเปลี่ยนเรียนรู้ขยายผล

๓. เพื่อให้คณะกรรมการ, คณะอนุกรรมการ, กำนัน, ผู้ใหญ่บ้าน , สมาชิกองค์การบริหารส่วนตำบล,อาสาสมัครสาธารณสุขประจำหมู่บ้านและผู้ที่เกี่ยวข้องกับกองทุนหลักประกันสุขภาพในระดับท้องถิ่นหรือพื้นที่ องค์การบริหารส่วนตำบลหนองตะไก้ ได้แลกเปลี่ยนประสบการณ์และการเรียนรู้ร่วมกัน สามารถค้นหาปัญหาที่เกิดขึ้น ในชุมชนและร่วมกันแก้ไขปัญหาที่เกิดขึ้น หรืออาจเกิดขึ้นได้ในอนาคตได้

**ประโยชน์ที่ได้รับ**

๑. มีแผนงานโครงการสร้างเสริมสุขภาพและป้องกันโรคในชุมชน ของกองทุนหลักประกันสุขภาพ ในระดับท้องถิ่นหรือพื้นที่ องค์การบริหารส่วนตำบลหนองตะไก้ ประจำปีงบประมาณ พ.ศ.๒๕๖๕

๒. ชุมชนและท้องถิ่นสามารถสร้างและดำเนินงานโครงการสุขภาพด้วยตนเองได้ และมีระบบการสื่อสารสาธารณะและสารสนเทศที่จำเป็น รวมทั้งเป็นตันแบบสำหรับการแลกเปลี่ยนเรียนรู้ขยายผล

๓. คณะกรรมการบริหารกองทุน, คณะอนุกรรมการ, กำนันผู้ใหญ่บ้าน, สมาชิกองค์การบริหารส่วนตำบลหนองตะไก้, อาสาสมัครสาธารณสุขประจำหมู่บ้านและตัวแทนกลุ่มต่างๆ ที่เกี่ยวข้องกับกองทุนหลักประกันสุขภาพ ในระดับท้องถิ่นหรือพื้นที่ องค์การบริหารส่วนตำบลหนองตะไก้ ได้แลกเปลี่ยนเรียนรู้ และสามารถค้นหาปัญหาที่เกิดขึ้น ในชุมชนและร่วมกันแก้ไขปัญหาที่เกิดขึ้น หรืออาจเกิดขึ้นได้ในอนาคตได้

**การประชุมกลุ่มระดมความคิดเห็น** สรุปประเด็นของการค้นปัญหาด้านสุขภาพและเสนอแนวทางการแก้ไข ได้ดังนี้

|  |  |  |
| --- | --- | --- |
| **กลุ่ม** | **ประเด็นปัญหา** | **เสนอแนวทางแก้ไข** |
| **ผู้นำชุมชน** | * มีปัญหาเกี่ยวกับยาเสพติดในชุมชน * มีการปรับปรุงถนน วัยรุ่นขับรถเร็ว ทำให้เกิดอุบัติเหตุ | * โครงการป้องกันยาเสพติดสำหรับ ผู้นำชุมชน * โครงการลดอุบัติเหตุในชุมชน |
| **สถานศึกษา** | * ปัญหากลุ่มเสี่ยงการติดเชื้อโควิด-19 * การตั้งครรภ์ในวัยรุ่น * ภาวะโภชนาการเกินในวัยเรียน (อ้วน) * ปัญหายาเสพติดในวัยรุ่น * ปัญหาเรื่องนักเรียนจมน้ำช่วงปิดภาคเรียน * ปัญหาวัยรุ่นขับขี่ยานพาหนะด้วยความเร็ว | * โครงการตรวจคัดกรอง ATK กลุ่มเสี่ยงโควิด-19 * โครงการป้องกันการตั้งครรภ์ในวัยเรียน * โครงการกระโดดโลดเต้น * โครงการป้องกันยาเสพติด * โครงการป้องกันเด็กจมน้ำ * โครงการขับขี่ปลอดภัย * โครงการการปฐมพยาบาลเบื้องต้น |
| **อสม.** | * คนในชุมชนไม่ค่อยมีการออกกำลังกาย * ในชุมชนมีปัญหายุงลาย * คนในชุมชนมีความเสี่ยง/ใกล้ชิดผู้ติดเชื้อ โควิด-19 | * โครงการออกกำลังกาย * โครงการป้องกันไข้เลือดออก * โครงการป้องกันโรคโควิด-19 |
| **สตรีแม่บ้าน** | * คนในชุมชนไม่ค่อยมีการออกกำลังกาย * การดูแลสุขภาพของตนเองลดลง | * โครงการ Self health care การดูแลสุขภาพด้วยตนเอง * โครงการ Walk together เดินไป   ด้วยกัน |
| **ผู้สูงอายุ** | * ผู้สูงอายุไม่มีอุปกรณ์ในการออกกำลังกาย * ผู้สูงอายุมีภาวะซึมเศร้า | * โครงการจัดซื้อเครื่องออกกำลังกายสำหรับผู้สูงอายุ * โครงการแสงเทียนแห่งธรรมนำสุข (อบรม) |
| **นวัตกรรม** | * ในชุมชนมียุงลายมาก * คนในชุมชนไม่ค่อยมีการออกกำลังกาย * คนในชุมชนมีปัญหาในช่องปาก | * โครงการจัดทำเครื่องพ่นหมอกควัน * โครงการอบรมทำน้ำยาทำความสะอาดช่องปากจากสมุนไพร * โครงการผลิตวัสดุอุปกรณ์ในการ ออกกำลังกาย |

**ภาพกิจกรรมโครงการอบรมเชิงปฏิบัติการสร้างเสริมสุขภาพและป้องกันโรคในชุมชนตำบลหนองตะไก้**

**ประจำปีงบประมาณ พ.ศ.2565**

**วันที่ 18 พฤศจิกายน พ.ศ.2564**

**ณ หอประชุมองค์การบริหารส่วนตำบลหนองตะไก้**

**ภาพกิจกรรมโครงการอบรมเชิงปฏิบัติการสร้างเสริมสุขภาพและป้องกันโรคในชุมชนตำบลหนองตะไก้**

**ประจำปีงบประมาณ พ.ศ.2565**

**วันที่ 18 พฤศจิกายน พ.ศ.2564**

**ณ หอประชุมองค์การบริหารส่วนตำบลหนองตะไก้**

**ภาพกิจกรรมโครงการอบรมเชิงปฏิบัติการสร้างเสริมสุขภาพและป้องกันโรคในชุมชนตำบลหนองตะไก้**

**ประจำปีงบประมาณ พ.ศ.2565**

**วันที่ 18 พฤศจิกายน พ.ศ.2564**

**ณ หอประชุมองค์การบริหารส่วนตำบลหนองตะไก้**